વીવીંગ ક્ષેત્રમાં મશીનરી અપગ્રેડેશન માટે કેન્દ્રીય ટેક્સટાઇલ મંત્રાલય દ્વારા દોઢ વર્ષ અગાઉ પાવરટેક્સ યોજનાની જાહેરાત કરવામાં આવી હતી. આ યોજનાનો લાભ સુરતને પૂરતા પ્રમાણમાં નહી મળવાના કારણે અપગ્રેડેશન અટકી પડ્યુ છે. સુરતની સરખામણીએ મુંબઇ અને ભીવંડી, નવાગામ તેમજ તારાપુરમાં મર્યાદિત વીવીંગ અને પ્રોસેસિંગ ઇન્ડસ્ટ્રીઓ કાર્યરત છે. તેમ છતાં ટેક્સટાઇલ ક્ષેત્રે ગુજરાતનું માન્ચેસ્ટર ગણાતા સુરતમાં છેલ્લાં 6 માસથી કોટન અને રેયોનનું 10 કરોડ મીટર કાપડ શહેરમાં મહારાષ્ટ્રથી આવી રહ્યું છે.